Aleksandrupolis
Aleksandrupolis arba Aleksandropolis (gr. Αλεξανδρούπολη = Alexandroupoli) – miestas šiaurės rytų Graikijoje, Trakijoje, Egėjo jūros pakrantėje, 15 km į vakarus nuo Evro žiočių. Evro nomo centras. Pro miestą eina Salonikų-Stambulo plentas. Prekybinis ir žvejybos uostas, taip pat naudojamas ir Bulgarijos reikmėms. Veikia oro uostas. Apylinkėse auginamas tabakas, javai, daržovės, vaisiai (ypač melionai), verčiamasi pienininkyste.